Stari Jankovci

Stari Jankovci su naselje i općina u istočnom dijelu Hrvatske.

Zemljopis 
Općina se nalazi u sjevernom prostoru Vukovarsko- srijemske županija. Na sjeveru graniči s općinama Nuštar i Bogdanovci, na istoku i jugoistoku s općinom Tompojevci i Nijemci, na jugu s općinom Privlaka i gradom Otok, a na zapadu s gradom Vinkovci.

Općina Stari Jankovci ima pet naselja:Stari Jankovci, Novi Jankovci, Slakovci, Orolik i Srijemske Laze.

Prirodnogeografski položaj određen je smještajem u nizinskom dijelu Istočnohrvatske ravnice na specifičnom dodiru dvaju prirodnih cjelina Vukovarskog prapornog ravnjaka na sjeveru i Bosutske nizine na jugu. Zapravo se Stari Jankovci nalaze na južnom rubu Vukovarskog ravnjaka što karakterizira teren tzv. valovite ravnice.

Pored dominantnog Bosuta drugi elativno veći vodotoci su: Savak, Vidor, Gatina i Selo-Bosut.
Klima je umjereno kontinentska s vrućim ljetima i relativno hladnim zimama. Sušna ljeta bez kiše vrlo često imaju negativne posljedice na poljoprivredne prinose, posebno kukuruza. Tla su uglavnom plodna, u sjevernom dijelu degradirana crnica, a u južnim dijelovima, uz Bosut, močvarna tla, komasacijama i agrokulturnim mjerama privedena dobrom iskorištavanju.
Općina Stari Jankovci obuhvaća površinu od 9517 ha (95,2 km2) i čini 4% ukupne površine Vukovarsko-srijemske županije.

Stanovništvo 
Općina 2001. broji 5216 stanovnika, od toga 3625 Hrvata (70%), 1212 Srba (23%) i 262 Mađara (5,06%).

Nacionalni sastav po naseljenim mjestima, popis 1991. 
 Novi Jankovci - uk.1.273, Hrvati - 965, Srbi - 240, Mađari - 20, Rusini - 1, Jugoslaveni i ostali - 47
 Orolik - uk.864, Srbi - 593, Hrvati - 215, Mađari - 5, Jugoslaveni i ostali - 51
 Slakovci - uk.1.493, Hrvati - 1.456, Srbi - 7, Mađari - 2, Jugoslaveni i ostali - 28
 Srijemske Laze - uk.924, Srbi - 871, Hrvati - 23, Mađari - 4, Jugoslaveni i ostali - 26
 Stari Jankovci - uk.2.063, Hrvati - 1.261, Mađari - 358, Srbi - 294, Rusini - 19, Jugoslaveni i ostali - 131

ukupno: 6.563, Hrvati - 3.920, Srbi - 2.005, Mađari - 389, Rusini - 20, Jugoslaveni i ostali - 229

Uprava

Povijest 
Župa Stari Jankovci postoji od 1332. godine, ali uz župu Vukovar.
1729. godine vizitator je zapisao da se župa nalazi 1.5 sati od od Vukovara u kojoj se nalazi stara i ruševna crkva posvećena sv. Jurju, izgrađena od katolika za vrijeme Turaka. Na blagdan Blažene Djevice Marije Uznesene u župi se okuplja mnogo vjernika i služi se misa pod vedrim nebom. Selo tada broji 464 katolika.

1750. godine postaje samostalna župa sa vlastitim župnikom,a dodane su joj i filijale Laze, Petrovci, Slakovci i Svinjarevci. Crkva na današnjoj lokaciji sagrađena je 1778, a blagoslovio ju je biskup Adžić 20. lipnja 1779. Glavni patronat je bio grof Eltz jer je dao dio novca za gradnju crkve.

Pripadnici pobunjenih Srba i Jugoslavenske narodne armije crvku i župni dom su oštetili i opljačkali, 21. rujna 1991. Tih godina je služila kao skladište oružja i streljiva.
Na oltaru se nalazila slika "Uzašašće Blažene Djevice Marije" djelo Josipa Franje Mückea iz 1881. godine. Novu je sliku prema jedinom sačuvanom izvoru, predlošku, crno-bijeloj fotografiji R. Bartolovića snimljenoj 1968. godine, iz fundusa Konzervatorskog odjela Uprave za zaštitu kulturne baštine u Osijeku, kao i prema vlastitom sjećanju, izradio akademski slikar Antun Krešić, rodom iz Starih Jankovaca.

Župa trenutno (2005. god.) broji 1250 župljana. Blagoslov kuća počinje 2. siječnja i ove godine je blagoslovljeno 377 kuća. 

Prva pričest u župi i filijali održava se polovicom svibnja svake godine, s Sveta krizma krajem svibnja svake druge godine. U župi djeluje zbor mladih koji imaju svoje probe nedjeljom popodne, a pjevaju na nedjeljnoj večernjoj misi.

Djeca pohađaju vjeronauk u školi, a u župi imaju pripravu za Prvu pričest i Svetu Krizmu. Župa se uključuje u sve susrete koje organizira biskupija Đakovačka i Srijemska npr. kao što je susret mladih.

Suradnici i pomoćnici u župi su: ekonomsko vijeća (crkveni odbor), pastoralno vijeća, zvonarica,orguljaš, ministranti, čitači, zbor mladih.

Crkva je u potpunosti obnovljena 2006.god.
Župnici u razdoblju od 1953 na ovamo: 

1953 - 1953 
Vlado Mikloš 
1953 - 1965 
Đuro Binder 
1961 - 1965 
Luka Božić 
1965 - 1969 
Stjepan Schon 
1969 - 1971 
Mato Sočković 
1971 - 1974 
Stjepan Binklija 
1974 - 1977 
Petar Petrović 
1977 - 1982 
Alojzije Asić 
1982 - 
Mato Špoljar

Gospodarstvo 
PZ "JANKOVCI"- jedna od najuspješnijih poljoprivrednih zadruga u Hrvatskoj

Slavni ljudi 
 Eugen Findrik - nagrađivani lovac i jedan od začetnika lova u St. Jankovcima

Spomenici i znamenitosti 
na seoskom groblju nalazi se spomen- ploča poginulim civilima stanovnika S. Jankovaca u velikosrpskoj agresiji 1991. ploča je podignuta 10.srpnja 2006. u nazočnosti Jadranke Kosor

Obrazovanje 
OŠ "Stari Jankovci"

Kultura 
KUD Jankovci osnovano je 1971. godine. Od tada radi na njegovaju tradicije i kulture baštine mađarske nacionalne manjine.
Poslije drugog svjetskog rata bila je aktivna i dramska družina koja je izvodila skečeve i kraće kazališne komade.

1969. godine u osnovnu školu se uvodi predmet mađarskog jezika, a s njim kreće i organizirano učenje plesova. Taj školski folklor za dvije godine prerasta u KUD "Rosza Sandor", a za desetak godina biva preimenovan u KUD "Bratstva i jedinstva". U tim prvim danima najvažniju ulogu imala je učiteljica mađarskog jezika gđa. Irena Randović. Društvo uspješno djeluje svo do početka Domovinskog rata 1991. kada mijenja naziv u KUD "Jankovci", ali se preregistracija izvodi tek 1994.

Rad društva KUD "Jankovci" Stari Jankovci obnovljen je 1994. godine dok su Jankovčani još bili prognani sa svojih ognjišta i to od nekolicine entuzijasta kako se ne bi zaboravile vrijednosti tradicijskog folklora. Prvi nastup bio je u rujnu te iste 1994. na Vinkovačkim jesenima. Od tada se društvo ubrzo širi brojčano i to prvenstveno mlađim članovima. 

1997. godine društvo proširuje svoj tradicionalni mađarski program sa šokačkim te sekcijom koja njeguje kolo pjesmu i glazbu Hrvata doseljenih iz srednje Bosne, točnije Žepačkog kraja.
1998. započinje mirna reintegracija i povratak u Stare Jankovce. Tokom tih godina nabavljana je nošnja i instrumenti pa tako danas društvo posjeduje popriličan broj vrijednih nošnji. Društvo redovito nastupa na Vinkovačkim jesenima, te drugim smotrama i manifestacijama od Iloka do Dubrovnika, a tu su i gostovaja u njemačkoj, Austriji, Vojvodini, Mađarskoj i BiH.

2001. godine društvo utemeljuje sad već tradicionalnu Smotru folklora nacionalnih manjina RH i Hrvatske dijaspore.

Sport 
 NK HAŠK Jadran Stari Jankovci

Vanjske veze 

 Jankovci On Line 
 Općina Jankovci

Vukovarsko-srijemska županija